Die broer en bestuurder van Arno Jordaan, Dewald Jordaan, sterk goed aan na hy verlede jaar Oktober ernstig in ’n motorongeluk beseer is,en dit als te danke aan harde werk en ’n nuwe liefde.
Jordaan erken dat sy pad na herstel nog lank nie verby is nie en hy sê dat hy veral na die wintermaande opsien, wat die pyn vererger. Sy dokter was aanvanklik bekommerd aangesien een van Jordaan se beserings so erg was dat hy sy been kon verloor, maar Jordaan se herstel het alle verwagtinge oortref. Jordaan erken dat hy baie dankbaar is vir die ondersteuning van sy ouers deur dié moeilike tyd, en waardeer veral die liefde en aandag van sy verloofde, Judith van Wyk. “Judith het haarself deur en deur bewys en staan my nog steeds al die pad by,” vertel die verliefde Jordaan.